nibzard/narodne-novine-full-text-markdown huggingface dataset:
## Naredba o prestanku važenja Naredbe o popisu zemalja iz kojih je dozvoljen uvoz određenih mesnih proizvoda, obrađenih želudaca, mjehura i crijeva za prehranu ljudi iz trećih zemalja u Republiku Hrvatsku

### NN 40/2010 (2.4.2010.), Naredba o prestanku važenja Naredbe o popisu zemalja iz kojih je dozvoljen uvoz određenih mesnih proizvoda, obrađenih želudaca, mjehura i crijeva za prehranu ljudi iz trećih zemalja u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

1027

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O PRESTANKU VAŽENJA NAREDBE O POPISU ZEMALJA IZ KOJIH JE DOZVOLJEN UVOZ ODREĐENIH MESNIH PROIZVODA, OBRAĐENIH ŽELUDACA, MJEHURA I CRIJEVA ZA PREHRANU LJUDI IZ TREĆIH ZEMALJA U REPUBLIKU HRVATSKU

I.

Danom stupanja na snagu ove Naredbe prestaje važiti Naredba o popisu zemalja iz kojih je dozvoljen uvoz određenih mesnih proizvoda, obrađenih želudaca, mjehura i crijeva za prehranu ljudi iz trećih zemalja u Republiku Hrvatsku (»Narodne novine« broj 66/09).

II.

Ova naredba stupa na snagu danom objave u »Narodnim novinama«.

Klasa: 011-02/10-01/82

Urbroj: 525-11-2-0489/10-1

Zagreb, 15. ožujka 2010.

Ministar
Petar Čobanković, v. r.

Naredba, NN 40/2010-1027
## Minimalni novčani iznosi potrebni za mjesečno uzdržavanje djeteta

### NN 40/2010 (2.4.2010.), Minimalni novčani iznosi potrebni za mjesečno uzdržavanje djeteta

MINISTARSTVO ZDRAVSTVA I SOCIJALNE SKRBI

1028

Na temelju članka 232. stavka 4. Obiteljskog zakona (»Narodne novine« br.116/03, 17/04, 136/04 i 107/07), ministarstvo zdravstva i socijalne skrbi objavljuje

MINIMALNE

NOVČANE IZNOSE POTREBNE ZA MJESEČNO UZDRŽAVANJE DJETETA

Minimalni novčani iznosi potrebni za mjesečno uzdržavanje djeteta koji je dužan platiti roditelj koji ne živi s djetetom, a određuju se u postotku od prosječne mjesečne isplaćene neto-plaće po zaposlenom u pravnim osobama u Republici Hrvatskoj koja je za 2009. godinu iznosila 5.311,00 kn, prema Priopćenju broj 9.1.1/12. Državnog zavoda za statistiku od 26. veljače 2010. godine, iznose:

– za dijete do 6 godina 17% prosječne plaće 902, 87 kn,

– za dijete od 7 do 12 godina 20% prosječne plaće 1.062, 20 kn,

– za dijete od 13 do 18 godina 22% prosječne plaće 1.168,42 kn.

Klasa: 552-07/10-01/19

Urbroj: 534-09-1-2/3-10-2

Zagreb, 25. ožujka 2010.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Ostalo, NN 40/2010-1028
## Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za azbestozu i azbestom izazvane bolesti" Kliničkom bolničkom centru Split

### NN 40/2010 (2.4.2010.), Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za azbestozu i azbestom izazvane bolesti" Kliničkom bolničkom centru Split

MINISTARSTVO ZDRAVSTVA I SOCIJALNE SKRBI

1029

Ministar zdravstva i socijalne skrbi Republike Hrvatske na temelju članka 112. Zakona o zdravstvenoj zaštiti (»Narodne novine«, broj 150/08 i 155/09) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju 47/09/91 i 103/96), donosi

RJEŠENJE

Ukida se rješenje Ministarstva zdravstva i socijalne skrbi, klasa: UP/I-510-01/02-01/0002, urbroj: 534-02-25-02-0005 od 23. srpnja 2002. godine o dodjeli naziva »Referentni centar Ministarstva zdravstva i socijalne skrbi za azbestozu i azbestom izazvane bolesti« Kliničkom bolničkom centru Split.

Klasa: UP/I-510-01/07-01/11

Urbroj: 534-07-1-2/5-10-26

Zagreb, 8. ožujka 2010.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 40/2010-1029
## Pravilnik o izmjenama Pravilnika o uvjetima i načinu ostvarivanja prava na zdravstvenu zaštitu hrvatskih branitelja iz Domovinskog rata koja nisu utvrđena kao standard u osnovnome zdravstvenom osiguranju

### NN 40/2010 (2.4.2010.), Pravilnik o izmjenama Pravilnika o uvjetima i načinu ostvarivanja prava na zdravstvenu zaštitu hrvatskih branitelja iz Domovinskog rata koja nisu utvrđena kao standard u osnovnome zdravstvenom osiguranju

MINISTARSTVO OBITELJI, BRANITELJA I MEĐUGENERACIJSKE SOLIDARNOSTI

1030

Na temelju članka 108. stavka 1. točke 1. i stavka 2., a u vezi s člankom 12. stavcima 1. i 3. Zakona o pravima hrvatskih branitelja iz Domovinskog rata i članova njihovih obitelji (»Narodne novine« 174/2004.,92/2005.,02/2007.,107/2007.,65/2009.,137/2009), ministar obitelji, branitelja i međugeneracijske solidarnosti, uz suglasnost ministra zdravstva i socijalne skrbi, donosi

PRAVILNIK

O IZMJENAMA PRAVILNIKA O UVJETIMA I NAČINU OSTVARIVANJA PRAVA NA ZDRAVSTVENU ZAŠTITU HRVATSKIH BRANITELJA IZ DOMOVINSKOG RATA KOJA NISU UTVRĐENA KAO STANDARD U OSNOVNOME ZDRAVSTVENOM OSIGURANJU

Članak 1.

U Pravilniku o uvjetima i načinu ostvarivanja prava na zdravstvenu zaštitu hrvatskih branitelja iz Domovinskog rata koja nisu utvrđena kao standard u osnovnome zdravstvenom osiguranju (»Narodne novine« 25/2007.) naziv Pravilnika mijenja se i glasi:

»Pravilnik o uvjetima i načinu ostvarivanja prava na zdravstvenu zaštitu hrvatskih branitelja iz Domovinskog rata koja nisu utvrđena kao standard u obveznom zdravstvenom osiguranju«.

Članak 2.

U članku 5. stavak 8. mijenja se i glasi:

»Povjerenstvo i Drugostupanjsko liječničko povjerenstvo iz članka 127. stavka 2. Zakona mogu zatražiti dopunu medicinske i druge dokumentacije, te mogu pozvati podnositelja zahtjeva na osobni pregled.«

Stavak 9. briše se.

Članak 3.

Postupci za utvrđivanje činjenice je li rana, ozljeda, bolest, pogoršanje bolesti, odnosno pojava bolesti kod hrvatskog branitelja neposredna posljedica sudjelovanja u Domovinskom ratu započeti po propisima koji su važili do stupanja na snagu ovoga Pravilnika, a nisu završeni konačnim rješenjem dovršiti će se po odredbama ovoga Pravilnika.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/05-0001/8

Urbroj: 519-04/3-10-2

Zagreb, 15. ožujka 2010.

Ministar
Tomislav Ivić, prof., v. r.

Pravilnik, NN 40/2010-1030
## Odluka o imenovanju suca Općinskog suda u Crikvenici

### NN 40/2010 (2.4.2010.), Odluka o imenovanju suca Općinskog suda u Crikvenici

DRŽAVNO SUDBENO VIJEĆE

1034

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je u 9. sjednici, održanoj 18. ožujka 2010., donijelo sljedeću

ODLUKU

O IMENOVANJU SUCA

Za suca Općinskog suda u Crikvenici imenuje se:

ROBERT MIHELJ, sudski savjetnik u Općinskom sudu u Crikvenici.

Imenovani kandidat će stupiti na dužnost 1. svibnja 2010.

Na temelju čl. 122. st. 2. Ustava Republike Hrvatske Robert Mihelj se imenuje na vrijeme od pet godina.

Ova će se odluka objaviti u »Narodnim novinama«.

Broj: IS-2/10

Zagreb, 18. ožujka 2010.

Predsjednik
Ivan Turudić, v. r.

Odluka, NN 40/2010-1034
## Odluka o imenovanju suca Općinskog suda u Krku

### NN 40/2010 (2.4.2010.), Odluka o imenovanju suca Općinskog suda u Krku

DRŽAVNO SUDBENO VIJEĆE

1035

Na temelju čl. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05), Državno sudbeno vijeće (dalje: Vijeće) je na 9. sjednici, održanoj 18. ožujka 2010., donijelo sljedeću

ODLUKU

O IMENOVANJU SUCA

Za suca Općinskog suda u Krku imenuje se:

ANTON HLAČA, sudski savjetnik u Županijskom sudu u Rijeci.

Imenovani kandidat će stupiti na dužnost 1. svibnja 2010.

Na temelju čl. 122. st. 2. Ustava Republike Hrvatske Anton Hlača se imenuje na vrijeme od pet godina.

Ova će se odluka objaviti u »Narodnim novinama«.

Broj: IS-1/10

Zagreb, 18. ožujka 2010.

Predsjednik
Ivan Turudić, v. r.

Odluka, NN 40/2010-1035
## Rješenje kojim se Zdravku Zrinušiću, daje odobrenje za obavljanje funkcije člana uprave društva Croatia osiguranje d.d. Zagreb

### NN 40/2010 (2.4.2010.), Rješenje kojim se Zdravku Zrinušiću, daje odobrenje za obavljanje funkcije člana uprave društva Croatia osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

1037

Na temelju odredbi članka 15. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Croatia osiguranje d.d. Zagreb, Miramarska 22, za izdavanje odobrenja za obavljanje funkcije člana uprave, na sjednici održanoj 18. ožujka 2010. godine donijela je

RJEŠENJE

I. Zdravku Zrinušiću iz Zagreba, Malešnica 38, rođenom 14. svibnja 1965. u Tomislavgradu, Republika Bosna i Hercegovina, daje se odobrenje za obavljanje funkcije člana uprave društva Croatia osiguranje d.d. Zagreb, Miramarska 22.

II. Izreka ovog rješenja objavit će se u »Narodnim novinama«.

Klasa: UP/I -453-02/10-30/5

Urbroj: 326-112-10-5

Zagreb, 18. ožujka 2010.

Član Uprave
Željko Kopčić, v. r.

Rješenje, NN 40/2010-1037
## Rješenje kojim je društvo za upravljanje otvorenim investicijskim fondovima s javnom ponudom ICF Invest društvo s ograničenom odgovornošću za upravljanje investicijskim fondovima, Zagreb, usklađeno s odredbom članka 5. stavka 1. točke 4. Zakona o tržištu kapitala u odnosu na pružanje investicijske usluge upravljanje portfeljem

### NN 40/2010 (2.4.2010.), Rješenje kojim je društvo za upravljanje otvorenim investicijskim fondovima s javnom ponudom ICF Invest društvo s ograničenom odgovornošću za upravljanje investicijskim fondovima, Zagreb, usklađeno s odredbom članka 5. stavka 1. točke 4. Zakona o tržištu kapitala u odnosu na pružanje investicijske usluge upravljanje portfeljem

HRVATSKA AGENCIJA ZA NADZOR FINANCIJSKIH USLUGA

1038

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 7. i članka 590. stavka 6. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, na zahtjev društva za upravljanje otvorenim investicijskim fondovima s javnom ponudom ICF Invest društva s ograničenom odgovornošću za upravljanje investicijskim fondovima, sa sjedištem u Zagrebu, Miramarska 24, u predmetu izdavanja rješenja o usklađenosti s odredbama Zakona o tržištu kapitala u odnosu na pružanje investicijskih usluga iz članka 5. stavka 1. točke 4. Zakona o tržištu kapitala, na sjednici održanoj 18. ožujka 2010. godine donijela je

RJEŠENJE

1. Društvo za upravljanje otvorenim investicijskim fondovima s javnom ponudom ICF Invest društvo s ograničenom odgovornošću za upravljanje investicijskim fondovima, Zagreb, Miramarska 24, usklađeno je s odredbom članka 5. stavka 1. točke 4. Zakona o tržištu kapitala u odnosu na pružanje investicijske usluge:

– upravljanje portfeljem.

2. Društvo za upravljanje otvorenim investicijskim fondovima s javnom ponudom ICF Invest društvo s ograničenom odgovornošću za upravljanje investicijskim fondovima, Zagreb, Miramarska 24, obavljanje investicijskih aktivnosti iz točke 1. ovog rješenja ovlašteno je obavljati u odnosu na financijske instrumente iz članka 3. stavka 1. točke 2. podtočke a., b. i c. Zakona o tržištu kapitala.

3. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 123.

4. Izreka ovog rješenja objavit će se u »Narodnim novinama«.

Klasa: UP/I-451-04/09-52/7

Urbroj: 326-113-10-9

Zagreb, 18. ožujka 2010.

Član Uprave
Željko Kopčić, v. r.

Rješenje, NN 40/2010-1038
## Odluka kojom se društva za upravljanje investicijskim fondovima oslobađaju plaćanja naknade Hrvatskoj agenciji za nadzor financijskih usluga

### NN 40/2010 (2.4.2010.), Odluka kojom se društva za upravljanje investicijskim fondovima oslobađaju plaćanja naknade Hrvatskoj agenciji za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1039

Na temelju odredbi članka 5. stavka 2. i članka 9. stavka 2. Statuta Hrvatske agencije za nadzor financijskih usluga («Narodne novine« br. 31/06), a u svezi članka 4. stavka 5. točke 9. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 155/09), Hrvatska agencija za nadzor financijskih usluga, na sjednici održanoj 18. ožujka 2010. godine, donijela je

ODLUKU

1. Društva za upravljanje investicijskim fondovima oslobađaju se plaćanja naknade Hrvatskoj agenciji za nadzor financijskih usluga, isključivo i jedino za izmjene prospekta i statuta investicijskih fondova koji se izmjenjuju radi usklađenja sa Zakonom o izmjeni i dopuni Zakona o porezu na dodanu vrijednost (»Narodne novine« broj 87/09) i Pravilnikom o porezu na dodanu vrijednost (»Narodne novine« broj 149/09) u smislu izmjene intervala obračuna naknada od strane depozitne banke u prospektu i statutu fonda.

2. Društva za upravljanje investicijskim fondovima koja izmjene prospekte i statute u smislu izmjene intervala obračuna naknada od strane depozitne banke, oslobođena su objave prospekata i statuta u dnevnim novinama koje se prodaju na teritoriju Republike Hrvatske.

3. Ova Odluka objavit će se u »Narodnom novinama«.

Klasa: 011-02/09-04/69

Urbroj: 326-01-10-2

Zagreb, 18. ožujka 2010.

Član Uprave
Željko Kopčić, v. r.

Odluka, NN 40/2010-1039
## Rješenje kojim se daje suglasnost društvu za upravljanje investicijskim fondovima CEBA Invest d.o.o., iz Zagreba, na imenovanje člana Uprave društva Ivana Rajnprehta iz Sesveta

### NN 40/2010 (2.4.2010.), Rješenje kojim se daje suglasnost društvu za upravljanje investicijskim fondovima CEBA Invest d.o.o., iz Zagreba, na imenovanje člana Uprave društva Ivana Rajnprehta iz Sesveta

HRVATSKA AGENCIJA ZA NADZOR FINANCIJSKIH USLUGA

1040

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 27. Zakona o investicijskim fondovima (»Narodne novine« broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), Hrvatska agencija za nadzor financijskih usluga, odlučujući o zahtjevu društva CEBA Invest d.o.o., iz Zagreba, Amruševa 8, u predmetu izdavanja suglasnosti za imenovanje člana Uprave društva Ivana Rajnprehta iz Sesveta, Pavla Lončara 12, na sjednici održanoj 18. ožujka 2010., donijela je

RJEŠENJE

1. Daje se suglasnost društvu za upravljanje investicijskim fondovima CEBA Invest d.o.o., iz Zagreba, Amruševa 8, na imenovanje člana Uprave društva Ivana Rajnprehta iz Sesveta, Pavla Lončara 12.

2. Izreka ovoga rješenja objavit će se u »Narodnim novinama«.

Klasa: UP/I-451-04/10-05/01

Urbroj: 326-113-10-4

Zagrebu, 18. ožujka 2010.

Član Uprave
Željko Kopčić, v. r.

Rješenje, NN 40/2010-1040
## Odluka o postavljenju mr. sc. Amira Muharemija za generalnog konzula Republike Hrvatske u Republici Turskoj

### NN 41/2010 (7.4.2010.), Odluka o postavljenju mr. sc. Amira Muharemija za generalnog konzula Republike Hrvatske u Republici Turskoj

PREDSJEDNIK REPUBLIKE HRVATSKE

1048

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske, klasa: T-Pov-018-07/10-01/02, urbroj: 50304/2-10-05 od 26. ožujka 2010., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam mr. sc. AMIRA MUHAREMIJA za generalnog konzula Republike Hrvatske u Republici Turskoj, sa sjedištem u Istanbulu i konzularnim ovlastima nad konzularnim područjem koje obuhvaća teritorij regija Edirne, Kirklareli, Tekirdag, Istanbul, Yalova, Kocaeli, Sakarya, Duzce, Canakkale, Balikesir, Antalya, Bursa, Bilecik, Kutahya, Manisa, Izmir, Usak, Aydin, Denizli, Mugla i Burdur.

Ova Odluka stupa na snagu 1. travnja 2010. godine.

Klasa: 018-07/10-03/02

Urbroj: 71-05-03/1-10-9

Zagreb, 30. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 41/2010-1048
## Odluka o količini i strukturi obveznih zaliha nafte i naftnih derivata za 2010. godinu

### NN 41/2010 (7.4.2010.), Odluka o količini i strukturi obveznih zaliha nafte i naftnih derivata za 2010. godinu

VLADA REPUBLIKE HRVATSKE

1049

Na temelju članka 12. stavka 3. Zakona o tržištu nafte i naftnih derivata (»Narodne novine«, broj 57/2006), Vlada Republike Hrvatske je na sjednici održanoj 1. travnja 2010. godine donijela

ODLUKU

O KOLIČINI I STRUKTURI OBVEZNIH ZALIHA NAFTE I NAFTNIH DERIVATA ZA 2010. GODINU

I.

Ovom Odlukom propisuje se količina i struktura obveznih zaliha nafte i naftnih derivata za 2010. godinu na temelju potrošnje naftnih derivata iz članka 12. stavka 1. Zakona o tržištu nafte i naftnih derivata u 2009. godini.

II.

Količina obveznih zaliha nafte i naftnih derivata za 2010. godinu umanjuje se za 18% na račun domaće proizvodnje naftnih derivata iz sirove nafte proizvedene na teritoriju Republike Hrvatske.

III.

Količina i struktura obveznih zaliha nafte i naftnih derivata za 2010. godinu, nakon umanjenja iz točke II. ove Odluke, glasi:

|  |  |  |  |  |  |
| --- | --- | --- | --- | --- | --- |
|  | I. SKUPINA | II. SKUPINA | | | III. SKUPINA |
| Obveznik formiranja | motorni benzin | dizelsko gorivo | plinsko ulje | gorivo za mlazne motore | loživo ulje |
| Hrvatska agencija za obvezne zalihe nafte i naftnih derivata | 109.000 tona | 238.000 tona | 43.500 tona | 8.500 tona | 88.000 tona |
| Energetski subjekti (proizvođači i uvoznici) | 8.000 tona | 17.000 tona | 3.500 tona | 500 tona | 6.000 tona |
| UKUPNO: | 117.000 tona | 255.000 tona | 47.000 tona | 9.000 tona | 94.000 tona |

IV.

Pojedini energetski subjekt čuva zalihe iz točke III. ove Odluke u udjelu kojega je imao u plasmanu pojedinog naftnog derivata na domaće tržište u 2009. godini.

V.

Ministarstvo gospodarstva, rada i poduzetništva će, u roku od 30 dana od dana stupanja na snagu ove Odluke, utvrditi udio pojedinog energetskog subjekta iz točke IV. ove Odluke u čuvanju obveznih zaliha i obavijestiti ga o tome.

VI.

Hrvatska agencija za obvezne zalihe nafte i naftnih derivata će, u skladu sa Zakonom o tržištu nafte i naftnih derivata i svojim Statutom (»Narodne novine«, broj 6/2007), definirati i poduzeti sve raspoložive mjere u cilju minimaliziranja troškova formiranja pouzdanog, učinkovitog i funkcionalnog sustava obveznih zaliha nafte i naftnih derivata. S time u svezi, dozvoljava se čuvanje obveznih zaliha plinskog ulja u obliku dizelskog goriva.

VII.

Granične vrijednosti značajki kakvoće naftnih derivata iz točke III. ove Odluke moraju biti u skladu s Uredbom o kakvoći tekućih naftnih goriva (»Narodne novine«, br. 53/2006 i 154/2008) ili kvalitetnije.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/10-01/02

Urbroj: 5030116-10-1

Zagreb, 1. travnja 2010.

Predsjednica
Jadranka Kosor, dipl. iur., v. r.

Odluka, NN 41/2010-1049
## Odluka o zaduženju Republike Hrvatske deviznim kreditom sindiciranim kod domaćih banaka u iznosu od 500.000.000,00 EUR

### NN 41/2010 (7.4.2010.), Odluka o zaduženju Republike Hrvatske deviznim kreditom sindiciranim kod domaćih banaka u iznosu od 500.000.000,00 EUR

VLADA REPUBLIKE HRVATSKE

1050

Na temelju članka 26. Zakona o izvršavanju državnog proračuna Republike Hrvatske za 2010. godinu (»Narodne novine«, broj 151/2009), Vlada Republike Hrvatske je na sjednici držanoj 1. travnja 2010. godine donijela

ODLUKU

O ZADUŽENJU REPUBLIKE HRVATSKE DEVIZNIM KREDITOM SINDICIRANIM KOD DOMAĆIH BANAKA U IZNOSU OD 500.000.000,00 EUR-a

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2010. godinu, Republika Hrvatska zadužuje se deviznim kreditom sindiciranim kod domaćih banaka u iznosu od 500.000.000,00 EUR-a.

II.

Na kredit iz točke I. ove Odluke obračunava se promjenjiva kamatna stopa u visini šestmjesečnog EURIBOR-a uvećanog za 4,25%.

Kredit dospijeva u dvije jednake rate u iznosu od po 250.000.000,00 EUR-a od kojih prva dospijeva na naplatu 31. ožujka 2013. godine, a druga dospijeva na naplatu 31. ožujka 2014. godine.

Vodeći aranžeri kredita su Privredna banka Zagreb d.d. i Zagrebačka banka d.d., Zagreb.

III.

Ovlašćuje se potpredsjednik Vlade Republike Hrvatske i ministar financija za zaključenje ugovora sukladno točkama I. i II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 403-01/10-01/01

Urbroj: 5030120-10-1

Zagreb, 1. travnja 2010.

Predsjednica
Jadranka Kosor, dipl. iur., v. r.

Odluka, NN 41/2010-1050
## Ispravak Uredbe o uvjetima i postupcima za ostvarivanje oslobođenja od plaćanja carine

### NN 41/2010 (7.4.2010.), Ispravak Uredbe o uvjetima i postupcima za ostvarivanje oslobođenja od plaćanja carine

VLADA REPUBLIKE HRVATSKE

1065

Nakon izvršene usporedbe s izvornim tekstom, utvrđena je pogreška u Uredbi o uvjetima i postupcima za ostvarivanje oslobođenja od plaćanja carine (»Narodne novine«, br. 5/07 i 153/09), te se daje

ISPRAVAK

UREDBE O UVJETIMA I POSTUPCIMA ZA OSTVARIVANJE OSLOBOĐENJA OD PLAĆANJA CARINE

U članku 5. stavku 1. točki c) Uredbe o uvjetima i postupcima za ostvarivanje oslobođenja od plaćanja carine, umjesto brojke »25« treba stajati brojka »250«.

Klasa: 413-01/06-01/493

Urbroj: 513-02-1220/1-10-17

Zagreb, 17. ožujka 2010.

Potpredsjednik
Vlade Republike Hrvatske
ministar financija
Ivan Šuker, v. r.

Ostalo, NN 41/2010-1065
## Rješenje kojim se Rudolfu Rolichu daje suglasnost za obavljanje funkcije člana Uprave investicijskog društva Antea brokeri d.o.o. Zagreb

### NN 42/2010 (8.4.2010.), Rješenje kojim se Rudolfu Rolichu daje suglasnost za obavljanje funkcije člana Uprave investicijskog društva Antea brokeri d.o.o. Zagreb

HRVATSKA AGENCIJA ZA NADZOR FINANCIJSKIH USLUGA

1067

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana uprave investicijskog društva Antea brokeri d.o.o., Zagreb, Derenčinova 1, na sjednici održanoj 25. ožujka 2010. godine donijela je

RJEŠENJE

1. Rudolfu Rolichu iz Zagreba, Skokov prilaz 6, rođenom 28. srpnja 1982. godine, daje se suglasnost za obavljanje funkcije člana uprave investicijskog društva Antea brokeri d.o.o. Zagreb, Derenčinova 1.

2. Izreka ovog rješenja objavit će se u »Narodnim novinama«.

Klasa: UP/I-451-04/10-02/02

Urbroj: 326-111/10-7

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1067
## Rješenje kojim se daje odobrenje za imenovanje Renate Gecan Milek članom Nadzornog odbora društva Raiffeisen mirovinsko osiguravajuće društvo d.o.o. Zagreb

### NN 42/2010 (8.4.2010.), Rješenje kojim se daje odobrenje za imenovanje Renate Gecan Milek članom Nadzornog odbora društva Raiffeisen mirovinsko osiguravajuće društvo d.o.o. Zagreb

HRVATSKA AGENCIJA ZA NADZOR FINANCIJSKIH USLUGA

1073

Na temelju odredbi članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 4. točka 29. Zakona o mirovinskim osiguravajućim društvima i isplati mirovina na temelju individualne kapitalizirane štednje (»Narodne novine« broj 106/99, 63/00,107/07), Uprava Hrvatske agencije za nadzor financijskih usluga, odlučujući o zahtjevu Raiffeisenbank Austria d.d. Zagreb, Petrinjska 59, za izdavanje odobrenja za imenovanje člana nadzornog odbora društva Raiffeisen mirovinsko osiguravajuće društvo d.o.o. Zagreb, Magazinska 69, na sjednici održanoj 25. ožujka 2010. donijela je

RJEŠENJE

Daje se odobrenje za imenovanje Renate Gecan Milek iz Zagreba, IV. Trnjanski nasip 16, rođene dana 27. listopada 1971. u Steyru, Republika Austrija, članom nadzornog odbora društva Raiffeisen mirovinsko osiguravajuće društvo d.o.o. Zagreb, Magazinska 69.

II. Izreka ovog rješenja objavit će se u »Narodnim novinama«.

Klasa: UP/I -140-01/10-34/1

Urbroj: 326-112-10-3

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1073
## Rješenje kojim se daje odobrenje za imenovanje Borisa Vuksana članom Nadzornog odbora društva Raiffeisen mirovinsko osiguravajuće društvo d.o.o. Zagreb

### NN 42/2010 (8.4.2010.), Rješenje kojim se daje odobrenje za imenovanje Borisa Vuksana članom Nadzornog odbora društva Raiffeisen mirovinsko osiguravajuće društvo d.o.o. Zagreb

HRVATSKA AGENCIJA ZA NADZOR FINANCIJSKIH USLUGA

1074

Na temelju odredbi članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 4. točka 29. Zakona o mirovinskim osiguravajućim društvima i isplati mirovina na temelju individualne kapitalizirane štednje (»Narodne novine« broj 106/99, 63/00,107/07), Uprava Hrvatske agencije za nadzor financijskih usluga, odlučujući o zahtjevu Raiffeisenbank Austria d.d. Zagreb, Petrinjska 59, za izdavanje odobrenja za imenovanje člana nadzornog odbora društva Raiffeisen mirovinsko osiguravajuće društvo d.o.o. Zagreb, Magazinska 69, na sjednici održanoj 25. ožujka 2010. donijela je

RJEŠENJE

Daje se odobrenje za imenovanje Borisa Vuksana iz Zagreba, Lašćinska cesta 91, rođenog 21. siječnja 1970. u Osijeku, članom nadzornog odbora društva Raiffeisen mirovinsko osiguravajuće društvo d.o.o. Zagreb, Magazinska 69.

II. Izreka ovog rješenja objavit će se u »Narodnim novinama«.

Klasa: UP/I -140-01/10-34/1

Urbroj: 326-112-10-4

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1074
## Rješenje kojim se Valentini Ivačić vlasnici Obrta za zastupanje u osiguranju, Zvami, Koprivnica, izdaje dozvola za obavljanje poslova zastupanja u osiguranju

### NN 42/2010 (8.4.2010.), Rješenje kojim se Valentini Ivačić vlasnici Obrta za zastupanje u osiguranju, Zvami, Koprivnica, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1075

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Valentini Ivačić iz Koprivnice, Mije Šimeka 40, vlasnici Obrta za zastupanje u osiguranju ZVAMI, Koprivnica, Mije Šimeka 40, na sjednici održanoj 25. ožujka 2010. donijela je

RJEŠENJE

Valentini Ivačić iz Koprivnice, Mije Šimeka 40, vlasnici Obrta za zastupanje u osiguranju, Zvami, Koprivnica, Mije Šimeka 40, izdaje se dozvola za obavljanje poslova zastupanja u osiguranju.

Izreka ovog rješenja objavit će se u »Narodnim novinama«.

Klasa: UP/I-453-02/10-37/14

Urbroj: 326-112-10-2

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1075
## Rješenje kojim je Lelici Pollak vlasnici obrta Pollak obrt za zastupanje u osiguranju, vl. Lelica Pollak, Osijek, prestala važiti dozvola za obavljanje poslova zastupanja u osiguranju

### NN 42/2010 (8.4.2010.), Rješenje kojim je Lelici Pollak vlasnici obrta Pollak obrt za zastupanje u osiguranju, vl. Lelica Pollak, Osijek, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1076

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 25. ožujka 2010., donijela je

RJEŠENJE

I. Lelici Pollak iz Osijeka, Vijenac Slavka Kolara 23, vlasnici obrta Pollak obrt za zastupanje u osiguranju, vl. Lelica Pollak, Osijek, Zmaj Jove Jovanovića 2, prestala je važiti dozvola za obavljanje poslova zastupanja u osiguranju izdana dana 16. travnja 2009. rješenjem, klasa: UP/I-453-02/09-37/24, urbroj: 326-112-09-3.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/15

Urbroj: 326-112-10-1

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1076
## Rješenje kojim se društvu za upravljanje investicijskim fondovima POBA ICO Invest d.o.o., Zagreb, odobravaju izmjene Prospekta i Statuta POBA ICO EQUITY otvorenog investicijskog fonda s javnom ponudom

### NN 42/2010 (8.4.2010.), Rješenje kojim se društvu za upravljanje investicijskim fondovima POBA ICO Invest d.o.o., Zagreb, odobravaju izmjene Prospekta i Statuta POBA ICO EQUITY otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1077

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 105. stavak 1. i članka 113. Zakona o investicijskim fondovima (»Narodne novine« broj 150/05) Hrvatska agencija za nadzor financijskih usluga, na zahtjev društva za upravljanje investicijskim fondovima POBA ICO Invest d.o.o., Zagreb, Zagrebačka avenija 104/I, u predmetu odobrenja izmjena Prospekta i Statuta POBA ICO EQUITY otvorenog investicijskog fonda s javnom ponudom, na temelju odluke Uprave na sjednici održanoj 25. ožujka 2010. godine donosi

RJEŠENJE

1. Društvu za upravljanje investicijskim fondovima POBA ICO Invest d.o.o., Zagreb, Zagrebačka Avenija 104/I, odobravaju se izmjene Prospekta i Statuta POBA ICO EQUITY otvorenog investicijskog fonda s javnom ponudom.

2. Društvo za upravljanje investicijskim fondovima POBA ICO Invest d.o.o., Zagreb, Zagrebačka avenija 104/I, obvezno je objaviti Prospekt i Statut POBA ICO EQUITY otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/109

Urbroj: 326-113-10-4

Zagreb, 25. ožujka 2010.

Član Uprave
Željko Kopčić, v. r.

Rješenje, NN 42/2010-1077
## Zakon o izmjenama Zakona o predmetima opće uporabe

### NN 43/2010 (9.4.2010.), Zakon o izmjenama Zakona o predmetima opće uporabe

HRVATSKI SABOR

1083

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PREDMETIMA OPĆE UPORABE

Proglašavam Zakon o izmjenama Zakona o predmetima opće uporabe, koji je Hrvatski sabor donio na sjednici 26. ožujka 2010. godine.

Klasa: 011-01/10-01/30

Urbroj: 71-05-03/1-10-2

Zagreb, 31. ožujka 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O PREDMETIMA OPĆE UPORABE

Članak 1.

U Zakonu o predmetima opće uporabe (»Narodne novine«, br. 85/06. i 75/09.) u članku 7. stavku 3. riječi: »zdravstvenoj ispravnosti« i brišu se.

U stavku 4. riječi: »zdravstvenoj ispravnosti i sigurnosti deterdženata« zamjenjuju se riječju: »deterdžentima«.

Članak 2.

U članku 17. stavak 3. mijenja se i glasi:

»Pravilnik o potrebnom opsegu i učestalosti ispitivanja predmeta opće uporabe donosi ministar nadležan za zdravstvo.«.

Članak 3.

Ministar nadležan za zdravstvo donijet će pravilnike za čije je donošenje ovlašten ovim Zakonom u roku od jedne godine od dana stupanja na snagu ovoga Zakona.

Članak 4.

Do dana stupanja na snagu pravilnika iz članka 3. ovoga Zakona primjenjuju se Pravilnik o zdravstvenoj ispravnosti i sigurnosti igračaka (»Narodne novine«, br. 115/08.), Pravilnik o zdravstvenoj ispravnosti i sigurnosti deterdženata (»Narodne novine«, br. 77/07. i 148/08.) i Pravilnik o opsegu, uvjetima i načinu ispitivanja namirnica i predmeta opće uporabe u tijeku proizvodnje i načinu vođenja evidencije o izvršenim ispitivanjima proizvoda (»Narodne novine«, br. 80/99., 152/03. i 105/09.).

Članak 5.

Danom pristupanja Republike Hrvatske Europskoj uniji prestaju važiti odredbe članka 3. točke 4., članaka 19. i 24. Pravilnika o zdravstvenoj ispravnosti predmeta široke potrošnje (»Narodne novine«, br. 125/09.) u dijelu u kojem se odnose na kozmetiku s posebnom namjenom, te glava IV. »GRANIČNI PROIZVODI IZMEĐU KOZMETIKE I MEDICINSKIH PROIZVODA« i Prilog XII. »DOPUŠTENE BILJNE VRSTE ZA KOZMETIKU S POSEBNOM NAMJENOM (INCI nazivlje) istoga Pravilnika.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 541-01/10-01/01

Zagreb, 26. ožujka 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 43/2010-1083
## Odluka o davanju suglasnosti na Odluku o izmjeni Statuta Hrvatskog zavoda za zdravstveno osiguranje zaštite zdravlja na radu

### NN 43/2010 (9.4.2010.), Odluka o davanju suglasnosti na Odluku o izmjeni Statuta Hrvatskog zavoda za zdravstveno osiguranje zaštite zdravlja na radu

VLADA REPUBLIKE HRVATSKE

1084

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), a u vezi s člankom 49. stavkom 2. Zakona o zdravstvenom osiguranju zaštite zdravlja na radu (»Narodne novine«, br. 85/2006 i 67/2008), Vlada Republike Hrvatske je na sjednici održanoj 1. travnja 2010. godine donijela

ODLUKU

O DAVANJU SUGLASNOSTI NA ODLUKU O IZMJENI STATUTA HRVATSKOG ZAVODA ZA ZDRAVSTVENO OSIGURANJE ZAŠTITE ZDRAVLJA NA RADU

I.

Daje se suglasnost na Odluku o izmjeni Statuta Hrvatskog zavoda za zdravstveno osiguranje zaštite zdravlja na radu, koju je Upravno vijeće Hrvatskog zavoda za zdravstveno osiguranje zaštite zdravlja na radu donijelo na sjednici održanoj 18. ožujka 2010. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/07-02/09

Urbroj: 5030121-10-1

Zagreb, 1. travnja 2010.

Predsjednica
Jadranka Kosor, dipl. iur., v. r.

Odluka, NN 43/2010-1084
## Odluka o dodjeli koncesije za crpljenje termalnih voda društvu Toplissa d.o.o., Varaždinske Toplice

### NN 43/2010 (9.4.2010.), Odluka o dodjeli koncesije za crpljenje termalnih voda društvu Toplissa d.o.o., Varaždinske Toplice

VLADA REPUBLIKE HRVATSKE

1085

Na temelju članka 145. stavka 2. točke 2. i članka 144. stavka 3. Zakona o vodama (»Narodne novine«, br. 107/95 i 150/2005), a u svezi s člankom 251. Zakona o vodama (»Narodne novine«, broj 153/2009), Vlada Republike Hrvatske je na sjednici održanoj 1. travnja 2010. godine donijela

ODLUKU

O DODJELI KONCESIJE ZA CRPLJENJE TERMALNIH VODA DRUŠTVU TOPLISSA d.o.o., VARAŽDINSKE TOPLICE

I.

Vlada Republike Hrvatske dodjeljuje društvu Toplissa d.o.o., Varaždinske Toplice, Maršala Tita 4, (u daljnjem tekstu: Korisnik koncesije) koncesiju za crpljenje termalnih voda za potrebe zdravstveno-rekreacijskog i športskog turizma.

II.

Termalne vode koje su predmet ove Odluke crpit će se iz glavnog izvorišta u parku Svetog Ivana Krstitelja Lalangue na k.č.br. 334/1 ul.br. 4254 k.o. Varaždinske Toplice, u ukupnoj količini do najviše 200.000 m3/godišnje u skladu sa vodopravnim uvjetima Hrvatskih voda, Vodnogospodarskog odjela za vodno područje slivova Drave i Dunava, klase: 325-03/10-02/22, urbroja: 374-26-2-10-4, od 15. ožujka 2010. godine, isključivo pod uvjetima iz Ugovora o međusobnim odnosima vezano uz prijenos dijela prava i obveza iz Ugovora o koncesiji i ustupanje prava služnosti, sklopljenim između Specijalne bolnice za medicinsku rehabilitaciju Varaždinske Toplice, Varaždinske Toplice, Trg slobode 1, i društva Toplissa d.o.o., Varaždinske Toplice, Maršala Tita 4, zaključenim 15. prosinca 2009. godine u Varaždinskim Toplicama, broj: 01-1440/3-2009.

III.

Koncesija iz točke I. i II. ove Odluke dodjeljuje se do 28. travnja 2018. godine.

IV.

Za dodijeljenu koncesiju, Korisnik koncesije dužan je plaćati godišnju naknadu za koncesiju.

Naknada za koncesiju iz prethodnog stavka utvrđuje se u visini 10% naknade za korištenje voda koju je Korisnik koncesije dužan plaćati prema Zakonu o financiranju vodnoga gospodarstva (»Narodne novine«, br. 107/95, 19/96, 88/98 i 150/2005), u svezi s člankom 90. Zakona o financiranju vodnoga gospodarstva (»Narodne novine«, broj 153/2009) i Odluke o visini naknade za korištenje voda (»Narodne novine«, broj 94/2007).

Dinamika plaćanja godišnje naknade za koncesiju odredit će se Ugovorom o koncesiji.

V.

Na temelju ove Odluke, sukladno članku 146. stavku 4. Zakona o vodama (»Narodne novine«, br. 107/95 i 150/2005), Ministarstvo regionalnog razvoja, šumarstva i vodnoga gospodarstva sklopit će s Korisnikom koncesije Ugovor o koncesiji, kojim će regulirati međusobni koncesijski odnos.

Ukoliko Korisnik koncesije u roku od 30 (trideset) dana od dana stupanja na snagu ove Odluke ne potpiše Ugovor o koncesiji, istekom toga roka gubi prava određena ovom Odlukom.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/07-03/02

Urbroj: 5030125-10-3

Zagreb, 1. travnja 2010.

Predsjednica
Jadranka Kosor, dipl. iur., v. r.

Odluka, NN 43/2010-1085
## Odluka o izmjeni Odluke o dodjeli koncesije za crpljenje termalnih voda Specijalnoj bolnici za medicinsku rehabilitaciju Varaždinske Toplice

### NN 43/2010 (9.4.2010.), Odluka o izmjeni Odluke o dodjeli koncesije za crpljenje termalnih voda Specijalnoj bolnici za medicinsku rehabilitaciju Varaždinske Toplice

VLADA REPUBLIKE HRVATSKE

1086

Na temelju članka 145. stavka 2. točke 2. i članka 144. stavka 3. Zakona o vodama (»Narodne novine«, br. 107/95 i 150/2005), a u svezi s člankom 251. Zakona o vodama (»Narodne novine«, broj 153/2009), Vlada Republike Hrvatske je na sjednici održanoj 1. travnja 2010. godine donijela

ODLUKU

O IZMJENI ODLUKE O DODJELI KONCESIJE ZA CRPLJENJE TERMALNIH VODA SPECIJALNOJ BOLNICI ZA MEDICINSKU REHABILITACIJU VARAŽDINSKE TOPLICE

I.

U Odluci o dodjeli koncesije za crpljenje termalnih voda Specijalnoj bolnici za medicinsku rehabilitaciju Varaždinske Toplice (»Narodne novine«, broj 39/98), točka II. mijenja se i glasi:

»II.

Termalne vode koje su predmet ove Odluke crpit će se iz glavnog izvorišta u parku Svetog Ivana Krstitelja Lalangue na k.č.br. 334/1 ul.br. 4254 k.o. Varaždinske Toplice u ukupnoj količini do najviše 450.000 m3/godišnje i pomoćnog izvora unutar kompleksa bolnice na lokaciji u Varaždinskim Toplicama, u skladu sa vodopravnim uvjetima Hrvatskih voda, Vodnogospodarskog odjela za vodno područje slivova Drave i Dunava, klase: 325-03/10-02/22, urbroja: 374-26-2-10-3, od 15. ožujka 2010. godine.«

II.

Na temelju ove Odluke, sukladno članku 146. stavku 4. Zakona o vodama (»Narodne novine«, br. 107/95 i 150/2005), Ministarstvo regionalnog razvoja, šumarstva i vodnoga gospodarstva sklopit će s Korisnikom koncesije Dodatak I. Ugovoru o koncesiji kojim će regulirati međusobni koncesijski odnos.

Ukoliko Korisnik koncesije u roku od 30 (trideset) dana od stupanja na snagu ove Odluke ne potpiše Dodatak I. Ugovoru o koncesiji, istekom toga roka gubi prava određena ovom Odlukom.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/07-03/02

Urbroj: 5030125-10-1

Zagreb, 1. travnja 2010.

Predsjednica
Jadranka Kosor, dipl. iur., v. r.

Odluka, NN 43/2010-1086
## Odluka o izmjeni Odluke o sadržaju i obliku isprave kojom se dokazuje status osigurane osobe Hrvatskog zavoda za zdravstveno osiguranje

### NN 43/2010 (9.4.2010.), Odluka o izmjeni Odluke o sadržaju i obliku isprave kojom se dokazuje status osigurane osobe Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1093

Na osovi članka 103. stavka 4., a u svezi s člancima 131. i 132. točkom 21. Zakona o obveznom zdravstvenom osiguranju (»Narodne novine« broj 150/08., 94/09. i 153/09.) i članka 26. točke 4. Statuta Hrvatskog zavoda za zdravstveno osiguranje (»Narodne novine« broj 18/09.), Upravno vijeće Hrvatskog zavoda za zdravstveno osiguranje na 10. sjednici održanoj 8. ožujka 2010. godine donijelo je

ODLUKU

O IZMJENI ODLUKE O SADRŽAJU I OBLIKU ISPRAVE KOJOM SE DOKAZUJE STATUS OSIGURANE OSOBE HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o sadržaju i obliku isprave kojom se dokazuje status osigurane osobe Hrvatskog zavoda za zdravstveno osiguranje (»Narodne novine« broj 4/07., 91/09., 113/09., 149/09., 4/10.) u članku 4. stavku 2. u točki 1. d riječ: »odgovarajuće« zamjenjuje se riječju: »crvene«.

Članak 2.

Članak 5. briše se.

Članak 3.

U članku 8. dodaje se novi stavak 2. koji glasi:

»Zavod je jedini ovlašten za izmjenu ili dodavanje certifikata, softvera ili drugog na chip odnosno magnetsku traku na iskaznici (ispravi 2) iz članka 6. ove Odluke. Iskaznicu je dopušteno koristiti isključivo za čitanje i pregled podataka koje sadrži ali da se ne ugrozi i ošteti njezin sigurnosni mehanizam.«

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 025-04/10-01/32

Urbroj: 338-01-01-10-1

Zagreb, 8. ožujka 2010. godine

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 43/2010-1093
## Odluka o opozivu Mirjane Mladineo s dužnosti izvanredne i opunomoćene veleposlanice - stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi i dužnosti stalne predstavnice Republike Hrvatske pri Svjetskoj trgovinskoj organizaciji (WTO), sa sjedištem u Ženevi

### NN 44/2010 (14.4.2010.), Odluka o opozivu Mirjane Mladineo s dužnosti izvanredne i opunomoćene veleposlanice - stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi i dužnosti stalne predstavnice Republike Hrvatske pri Svjetskoj trgovinskoj organizaciji (WTO), sa sjedištem u Ženevi

PREDSJEDNIK REPUBLIKE HRVATSKE

1104

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/03, urbroj: 50304/2-10-05 od 26. ožujka 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

MIRJANA MLADINEO opoziva se s dužnosti izvanredne i opunomoćene veleposlanice – stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi i dužnosti stalne predstavnice Republike Hrvatske pri Svjetskoj trgovinskoj organizaciji (WTO), sa sjedištem u Ženevi, u svojstvu izvanredne i opunomoćene veleposlanice Republike Hrvatske.

Ova Odluka stupa na snagu 15. travnja 2010. godine.

Klasa: 018-07/10-02/02

Urbroj: 71-05-03/1-10-4

Zagreb, 7. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 44/2010-1104
## Odluka o opozivu Josipa Pare s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj, sa sjedištem u Den Haagu i dužnosti stalnog predstavnica Republike Hrvatske pri Organizaciji za zabranu kemijskog oružja (OPCW), sa sjedištem u Den Haagu

### NN 44/2010 (14.4.2010.), Odluka o opozivu Josipa Pare s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj, sa sjedištem u Den Haagu i dužnosti stalnog predstavnica Republike Hrvatske pri Organizaciji za zabranu kemijskog oružja (OPCW), sa sjedištem u Den Haagu

PREDSJEDNIK REPUBLIKE HRVATSKE

1105

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-02/02, urbroj: 50304/2-10-05 od 26. ožujka 2010., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

JOSIP PARO opoziva se s dužnosti izvanrednog i opunomoćenog veleposlanika Republike Hrvatske u Kraljevini Nizozemskoj, sa sjedištem u Den Haagu i dužnosti stalnog predstavnika Republike Hrvatske pri Organizaciji za zabranu kemijskog oružja (OPCW), sa sjedištem u Den Haagu.

Ova Odluka stupa na snagu 30. travnja 2010. godine.

Klasa: 018-07/10-02/03

Urbroj: 71-05-03/1-10-4

Zagreb, 7. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 44/2010-1105
## Odluka o osnivanju i imenovanju članova Savjeta predsjednika Republike za ratne veterane

### NN 44/2010 (14.4.2010.), Odluka o osnivanju i imenovanju članova Savjeta predsjednika Republike za ratne veterane

PREDSJEDNIK REPUBLIKE HRVATSKE

1106

Na temelju odredbe članka 106. Ustava Republike Hrvatske i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10), donosim

ODLUKU

O OSNIVANJU I IMENOVANJU ČLANOVA SAVJETA PREDSJEDNIKA REPUBLIKE HRVATSKE ZA RATNE VETERANE

I.

Osniva se Savjet predsjednika Republike Hrvatske za ratne veterane (u daljnjem tekstu: Savjet).

II.

Za predsjednika Savjeta imenuje se Ivan Obrovac.

III.

Za članove Savjeta imenuju se:

Petar Stipetić,

Živko Juzbašić,

Petar Bajan,

Nikica Burić,

Vlado Marić,

Davor Jović,

Antonijo Roca Cipal i

Predrag Matić.

IV.

Savjet razmatra, analizira i obrađuje teme iz područja problematike hrvatskih branitelja iz Domovinskog rata i članova njihovih obitelji, te pitanja ratnih veterana, antifašističkih boraca NOB-a iz II. svjetskog rata.

V.

Savjet može donijeti Poslovnik o svom radu.

VI.

Ova Odluka stupa na snagu danom donošenja.

Klasa: 020-03/10-03/03

Urbroj: 71-05-03/1-10-1

Zagreb, 9. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 44/2010-1106
## Rješenje o razrješenju državnog tajnika Ministarstva pravosuđa

### NN 44/2010 (14.4.2010.), Rješenje o razrješenju državnog tajnika Ministarstva pravosuđa

VLADA REPUBLIKE HRVATSKE

1107

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 40. stavka 1. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 6. stavka 2. Zakona o postupku primopredaje vlasti (»Narodne novine«, br. 94/2004 i 17/2007), Vlada Republike Hrvatske je na sjednici održanoj 1. travnja 2010. godine donijela

RJEŠENJE

O RAZRJEŠENJU DRŽAVNOG TAJNIKA MINISTARSTVA PRAVOSUĐA

Razrješuje se DRAŽEN BOŠNJAKOVIĆ dužnosti državnog tajnika Ministarstva pravosuđa.

Klasa: 080-02/10-02/55

Urbroj: 50304/2-10-01

Zagreb, 1. travnja 2010.

Predsjednica
Jadranka Kosor, dipl. iur., v. r.

Rješenje, NN 44/2010-1107